CELEX: 31986D0428
Language: el
Date: 1986-07-31 00:00:00
Title: 86/428/ΕΟΚ: Απόφαση της Επιτροπής της 31ης Ιουλίου 1986 για την έγκριση της προσαρμογής του ειδικού προγράμματος για την αυτόνομη επαρχία Bolzano σχετικά με την προσαρμογή και τον εκσυγχρονισμό της διάρθρωσης της παραγωγής βοείου, προβείου και αιγείου κρέατος σύμφωνα με τον κανονισμό (ΕΟΚ) αριθ. 1944/81 του Συμβουλίου και τις επακόλουθες τροποποιήσεις (Το κείμενο στην ιταλική γλώσσα είναι το μόνο αυθεντικό)

Avis juridique important

|

31986D0428

86/428/ΕΟΚ: Απόφαση της Επιτροπής της 31ης Ιουλίου 1986 για την έγκριση της προσαρμογής του ειδικού προγράμματος για την αυτόνομη επαρχία Bolzano σχετικά με την προσαρμογή και τον εκσυγχρονισμό της διάρθρωσης της παραγωγής βοείου, προβείου και αιγείου κρέατος σύμφωνα με τον κανονισμό (ΕΟΚ) αριθ. 1944/81 του Συμβουλίου και τις επακόλουθες τροποποιήσεις (Το κείμενο στην ιταλική γλώσσα είναι το μόνο αυθεντικό)  

Επίσημη Εφημερίδα αριθ. L 243 της 28/08/1986 σ. 0038

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 31ης Ιουλίου 1986  για την έγκριση της προσαρμογής του ειδικού προγράμματος για την αυτόνομη επαρχία Bolzano σχετικά με την προσαρμογή και τον εκσυγχρονισμό της διάρθρωσης της παραγωγής βοείου, προβείου και αιγείου κρέατος σύμφωνα με τον κανονισμό (ΕΟΚ) αριθ. 1944/81 του Συμβουλίου και τις επακόλουθες τροποποιήσεις  (Το κείμενο στην ιταλική γλώσσα είναι το μόνο αυθεντικό)  (86/428/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1944/81 του Συμβουλίου της 30ής Ιουνίου 1981 περί θεσπίσεως κοινής δράσεως για την προσαρμογή και τον εκσυγχρονισμό της διαρθρώσεως της παραγωγής βοείου, προβείου και αιγείου κρέατος στην Ιταλία (1), και ιδίως το άρθρο 2 παράγραφος 3, όπως τροποποιήθηκε τελευταία από τον κανονισμό (ΕΟΚ) αριθ. 797/85 (2),  την απόφαση 85/127/ΕΟΚ της Επιτροπής (3),  Εκτιμώντας:  ότι στις 4 Απριλίου 1986 η ιταλική κυβέρνηση ανακοίνωσε την προσαρμογή του ειδικού προγράμματος για την αυτόνομη επαρχία Bolzano σχετικά με την προσαρμογή και τον εκσυγχρονισμό της διάρθρωσης της παραγωγής βοείου, προβείου και αιγείου κρέατος·  ότι η εν λόγω προσαρμογή του προγράμματος ανταποκρίνεται στους όρους και τους στόχους του κανονισμού (ΕΟΚ) αριθ. 1944/81 ·  ότι οι προϋποθέσεις όσον αφορά τη χορήγηση ενίσχυσης για επενδύσεις στον τομέα της γαλακτοπαραγωγής πρέπει να συμβιβάζονται με το άρθρο 3 παράγραφος 3 του κανονισμού (ΕΟΚ) αριθ. 797/85 του Συμβουλίου·  ότι η συμπληρωματική πριμοδότηση που αναφέρεται στο άρθρο 3 παράγραφος 1 στοιχείο ε) του κανονισμού (ΕΟΚ) αριθ. 1944/81 χορηγείται για αριθμό αγελάδων που περιορίζεται από τουλάχιστον 3 έως 20 κατ' ανώτατο όριο, ανεξάρτητα από τη νομική φύση της εκμετάλλευσης·  ότι οι συνεισφορές για την κατασκευή σταύλων στις εκμεταλλεύσεις που δεν υποβάλλουν σχέδιο βελτίωσης κατά την έννοια του άρθρου 3 παράγραφος 1 στοιχείο α) του κανονισμού (ΕΟΚ) αριθ. 1944/81 πρέπει να είναι σύμφωνες με το άρθρο 8 παράγραφος 2 του κανονισμού (ΕΟΚ) αριθ. 797/85·  ότι ζητήθηκε η γνώμη της επιτροπής του ΕΓΤΠΕ σχετικά με τα χρηματοδοτικά θέματα·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Εγκρίνεται η προσαρμογή του ειδικού προγράμματος για την αυτόνομη επαρχία Bolzano σχετικά με την προσαρμογή και τον εκσυγχρονισμό της διάρθρωσης της παραγωγής βοείου, προβείου και αιγείου κρέατος, που κοινοποιήθηκε από την ιταλική κυβέρνηση στις 4 Απριλίου 1986 σύμφωνα με τον κανονισμό (ΕΟΚ) αριθ. 1944/81.  Άρθρο 2  Η παρούσα απόφαση απευθύνεται στην Ιταλική Δημοκρατία.  Βρυξέλλες, 31 Ιουλίου 1986.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 197 της 20. 7. 1981, σ. 27.  (2) ΕΕ αριθ. L 93 της 30. 3. 1985, σ. 1.  (3) ΕΕ αριθ. L 50 της 20. 2. 1985, σ. 13.